BSC-LT/ACAData huggingface dataset:
[ca] Es revisa la integració arquitectònica de sistemes d'energia solar activa (col·lectors híbrids amb aire) als sostres d'habitatges unifamiliars recents a Concepción, Xile, determinant la influència de la composició volumètrica de faldons captadors. Es desxifra la incidència d'orientació i inclinació respecte a trajectòria solar, considerant que si bé és recomenable enfrontar a l'equador, permet desviacions importats (fins a 50° i inclús 90° d'azimut, depenent d'inclinació). Es conclou que la irridiació col·lectada a l'hivern satisfà entre 73% i 39% de la demanda domèstica total amb irridiació present a faldons promig d'Ala de Major Dimensió (AMD) i Segona Ala de Major Dimensió (SAMD). Després es revisa la possible implementació de Col·lectors Híbrids Tèrmics Fotovoltaics amb fluïd d'aire (BIPVTa) en casos extrems de capacitat per mida i geometria dels faldons. Als sostres de major capacitat l'abastiment arriba al 585% de la demanda elèctrica a l'estiu i al 41% a l'hivern. Contràriament, la configuració menys favorable en un dia promig d'estiu abasteix el 185% de la demanda elèctrica i a l'hivern es preveu només un 10%. Es troba, finalment, que un habitatge amb costats extensos, promouen faldons més amplis i aptes per captació solar activa.

[en] Architectural integration of active solar energy systems (hybrid collectors with air) on dwelling´s roofs is reviewed, in recent single housing of Concepcion, Chile. Influence of volumetric configuration of roof and sides is identified. Also roof azimuth incidence was reviewed establishing that considerable deviations are allow without losing high irradiation rates. It is concluded that irradiation levels between 73% and 39% of the domestic demand in a winter day is available on average Largest Roof Section (LRS) or Second Larger Roof Section (SLRS) indexes. Then, Building Integration Photovoltaic & Thermal with Air Cooling technology was hypothetically displayed in the highest LRS house and in the lower SLRS house. These analysis showed that, LRS case production reach a 585% of the electricity demand an average day of summer and 41% in winter. Considering the SLRS case, energy production of 185% of the electricity demand is expected an average day of summer, but in a winter day only 10%. Finally, a relationship between long sides of building to get larger roof sections for active solar potential was found.
[ca] La muntanya de Montserrat, situada a 50 km al nord-oest de Barcelona, representa una llarga història de tradició i cultura a Catalunya a la qual acudeixen any rere any milions de persones. Geològicament, és una estructura rocosa, formada principalment per conglomerats, limolites i arenisques. En els últims anys, a causa dels despreniments ocorreguts entre el 2006 i 2010 en el sector de Degotalls, pròxim al monestir i amb danys a infraestructures, es va evidenciar la perillositat d'aquest particular massís. És per aquest propòsit que l'Institut Cartogràfic i Geològic de Catalunya (ICGC) duu a terme l'estudi i monitoratges dels despreniments de roca amb la intenció de mitigar els efectes i reduir la vulnerabilitat en les zones de major exposició de Montserrat. En aquest context, el present treball té per objectiu detectar despreniments rocosos ocorreguts en 3 zones d'estudi de Montserrat amb les dades obtingudes amb làser escàner terrestre des de juliol de 2019 fins a desembre de 2020, tenint un total de 4 campanyes de monitoratge.

[en] The mountain of Montserrat, located 50 km northwest of Barcelona, represents a long history of tradition and culture in Catalonia to which millions of people come year after year. Geologically, it is a rocky structure, formed mainly by conglomerates, siltstones and sandstones. In recent years, due to the landslides that occurred between 2006 and 2010 in the Degotalls sector, close to the monastery and with damage to infrastructures, the dangerousness of this particular massif was evidenced. It is for this purpose that the Cartographic and Geological Institute of Catalonia (ICGC) carries out the study and monitoring of rockfalls with the intention of mitigating the effects and reducing vulnerability in the areas of greatest exposure of Montserrat. In this context, the present work aims to detect rockfalls that occurred in 3 study areas of Montserrat with data obtained with a terrestrial laser scanner from July 2019 to December 2020, having 4 monitoring campaigns.
[ca] En aquest article s'estudien els canvis en l'estructura física que tenen lloc a la ciutat alemanya durant les tres primeres dècades del segle XX i que condueixen, finalment, a una forma d'ordenació característica de l'urbanisme modern alemany: la filera única. Una manera sistemàtica de relacionar l'edificació i l'espai lliure, una nova manera d'ordenar la ciutat a la primera postguerra alemanya que transcendirà un urbanisme de projecció internacional. La investigació es realitza des de l'estudi de fonts primàries del període, cosa que permet un enfocament original que presenta idees menys difoses en la historiografia més general de l'urbanisme alemany, incidint en els moments rellevants per a aquests canvis i les raons que els motiven, i acotant cronològicament aquesta transformació. La tornada al contacte amb l'espai natural, un desig de fort arrelament a la cultura germànica, guia tot el procés. També la conformació d'aquest darrer estadi de la forma urbana es pot entendre com a conseqüència d'aquesta idea. Sobre els factors econòmics, considerats determinants per a la configuració del sistema de filera única, del Zeilenbau, es destaquen els factors intel·lectuals o creatius com a principals impulsors d'una forma urbana que integrada al verd genera la nova percepció paisatgista de la ciutat oberta, la gènesi de la ciutat contemporània.

[en] This article examines the changes in the German city's physical structure during the first three decades of the 20th century, which finally led to a unique planning model in modern German urbanism: the single row. A systematic way of relating building and open space, a new way of ordering the city in the first German postwar period that influenced urban planning with international projection. Research is accomplished from the study of period sources, which allows an original approach that presents less extended ideas in the more general historiography of German urbanism, introducing the relevant moments for these changes and their reasons, and limiting this transformation according to chronology. The contact with the natural space, a deeply rooted desire in Germanic culture, guides the process. Also, this last stage of the urban form can be understood as a result of this idea. Over the economic factors considered decisive for the configuration of the single row system, the Zeilenbau, the intellectual or creative aspects stand out as the leading promoters of an urban form that, integrated into the green, generates the new landscape perception of the open city, the genesis of the contemporary city.
[ca] Caracteritzar mitjançant escaneig làser i assaigs mecànics les armadures actives d'acer afectades per la corrosió natural, analitzant la pèrdua d'àrea i la distribució de picades al llarg de l'element. Estudi de la distribució del dany i com afecta els elements amb corrosió natural ajuda a millorar, entre altres coses, les prediccions de vida útil de les estructures de formigó pretensat.

[en] Characterize through laser scanning and mechanical tests active steel reinforcements affected by natural corrosion, analyzing the loss of area and the pitting distribution along the member element. Study of the damage distribution and how it affects elements with natural corrosion helps improving, among other things, uefull life predictions of prestressed concrete structures.
[ca] El present projecte final de grau es tracta de l'avaluació energètica del IES Barcelona- Congrés. És un centre públic que es troba a la ciutat de Barcelona i està destinat a l'ensenyament. Aquest edifici està construït des del 1980 i presenta unes mancances que aboquen a una despesa energètica. Per aquest motiu identificarem els punts febles i buscarem una apropiada intervenció per millorar les condicions existents. La metodologia per dur a terme les diferents actuacions és la desenvolupada per les professores Montserrat Bosch González i Inma Rodríguez Cantalapiedra, en el DAC de "Medi Ambient i Rehabilitació Energètica". Després de 6 mesos de seguiment del centre, mitjançant visites per la presa de dades s'ha pogut analitzar diferents aspectes de l'edifici com l'estat de les instal·lacions, la demanada energètica, les característiques constructives, la transmitància, la incidència solar, etc. Amb la diagnosi de la totalitat del conjunt de l'edifici i , tenint compte els recursos i les necessitats del centre, s'han pogut definir línies d'actuació referents als termes mediambientals i econòmics. Finalment, com a objectiu busquem una millora i un estalvi econòmic que faran d'aquest centre un centre més sostenible i eficient.

[en] English: The Final Project of my degree is the about the evaluation of energy for the IES Barcelona Congrés. It is a public center located in the city of Barcelona and is intended to educate. This building was built in 1980 and has some shortcomings that evoke energy expenditure. For this reason, we will identify. The weak points and will search a suitable intervention to improve existing conditions. The methodology for carrying out these different activities was developed by the teachers Montserrat Bosch and Inma Gonzalez Rodriguez Cantalapiedra in the DAC "Environmental Impact and Energy Restoration". After 6 months following in the center by making visits to pass data from different aspects of the building as the state of the facilities , the required energy , building characteristics , transmittance , the incidence solar , etc. . With the diagnosis of the whole building, and taking into account the resources and needs of the center we have identified areas of action regarding the environmental and economic terms . Finally, we seek objective improvement and cost savings that will make this center more sustainable and efficient.
[ca] Aquest treball de màster se centra en el disseny d´un edifici topogràfic de caràcter docent com a part integral d´un campus universitari a Manresa. L'enfocament principal és la incorporació de sistemes tecnològics i estructurals innovadors, amb un èmfasi particular a la fusta com a material clau a redescobrir sense deixar de banda una anàlisi de les activitats urbanes a l'entorn per actuar de manera sensible i contribuir a la creació d'un espai acadèmic funcional i contextualment rellevant.

[en] This master's thesis focuses on the design of a topographical teaching building as an integral part of a university campus in Manresa. The main focus is the incorporation of innovative technological and structural systems, with a particular emphasis on wood as a key material to be rediscovered without leaving aside an analysis of urban activities in the environment to act sensitively and contribute to the creation of a functional and contextually relevant academic space.
[ca] Davant la demanda creixent d'habitació especialitzada per a les persones adultes majors resulta imprescindible examinar el projecte d'habitatge col·lectiu a partir de criteris no només geriàtrics sinó gerontològics també. Considerant les fragilitats que aquest grup pot presentar (manca de contactes interpersonals i estimulació) hi ha aspectes del projecte que poden contribuir positivament. Partint d'una reflexió sobre la demolició parcial de la residència De Drei Hoven d'H Hetzberger, model en el sector en els anys setanta, es discuteixen aquí nous principis d'organització oberta al traçat urbà, que donen lloc a un major ventall de possibilitats per a la vida multigeneracional. En una revisió d'aspectes formals, i programàtics projectes excel·lents en aquest tipus d'edificis es detecten tres estratègies; imant d'atracció, curta camí i superposició de programes. Es desvetlla en elles una tendència relacionada amb la voluntat de fer permeable l'edificació, buscant potenciar el contacte social i la vida activa.

[en] Given the growing demand for specialized housing for the elderly, it is essential to consider the housing project based on criteria not only geriatric but also gerontological. Considering fragilities that older people can present, the lack of interpersonal contacts, and/or stimulation, there are certain project aspects that can contribute positively. Starting with a view on the partial demolition of the De Drei Hoven residence by H. Hetzberger, a model in the 1970s, new organizational principles are discussed opened to the urban layout, and which make a wider range with a multi-generational presence possible. In a review of the project and program aspects, three strategies are detected: attraction magnet, road cutting, and program overlapping. There is a tendency related to the will to make the building permeable, seeking to potentialize social contact and active life.
[ca] Així com les eines de les que disposem estan evolucionant en tots els àmbits de la societat, la forma com s'entén l'aprenentatge i com es treballa a les aules també ha d'evolucionar. Com una solució a aquest problema neix aquest projecte, que té l'objectiu de donar suport als professors i oferir un entorn proper als estudiants que permeti mantenir la seva motivació en els estudis alhora que continuen amb la seva formació. Mitjançant una aplicació, es proposa una solució on els professors poden fer tests i informes sobre els estudiants per tal de seguir el seu progrés i creixement.

[en] In the same way that tools we use are evolving in all areas of society, how learning is understood and how we work in the classroom also has to do so. To solve this problem, this project has been created. It aims to help teachers and to offer students a closer environment that allows them to maintain their motivation in their studies while they continue their education. Through an application, is proposed a solution in which teachers can make tests and reports on students' work to track their progress and growth.
[ca] La tuberculosi (TB) és una malaltia infecciosa respiratòria que afecta principalment els pulmons i pot causar la mort d'algunes persones que la pateixen, tant en països tropicals com subtropicals, ja que els recursos per combatre aquesta malaltia són escassos. Es transmet per via aèria, de manera que es pot contagiar fàcilment i ràpidament en una exposició prolongada de l'agent infecciós. Per tal d'evitar l'extensió d'aquesta i l'aparició d'epidèmies, és important detectar la TB com més aviat millor. La subjectivitat i l'error humà pot derivar a un diagnòstic incorrecte. Per aquest motiu, és necessari utilitzar algoritmes automàtics i robustos per detectar la TB de manera eficaç, com a complementació de l'anàlisi mèdic. En aquest projecte es desenvolupa una metodologia per detectar la TB automàticament utilitzant una tecnologia basada en Deep Learning. Mitjançant una xarxa neuronal convolucional anomenada U-Net, utilitzada en molts altres camps de processat d'imatges mèdiques, i una base de dades de mostres positives s'analitzen algunes mesures com ara la precisió i sensibilitat. A més a més, s'especifiquen les condicions i els paràmetres necessaris per aconseguir un sistema òptim de detecció.

[en] Tuberculosis (TB) is a respiratory infectious disease that mainly affects the lungs and can cause the death of people who suffer it. Currently, in tropical and subtropical countries, the disease is growing and the resources to fight it are scarce. It is transmitted by the air, so it can be easily and rapidly extended in a prolonged exposure of the infectious agent. To prevent its extinction and the onset of epidemics, it is important to detect TB as soon as possible. Subjectivity and human errors can lead to an incorrect diagnosis. For that reason, it is necessary to use automated and robust algorithms to detect TB effectively, as a complement to the medical analysis. In this project a methodology is developed to detect the TB automatically using a technology called Deep Learning. Through a convolutional neural network called U-Net, used in many other fields of medical images, and a database of positive samples, some measures, such as precision and sensitivity, are analyzed. In addition, the conditions and parameters necessary to achieve an optimum detection system are specified.
[ca] El projecte '(Des) Muntant el paisatge' es centra en la extinció programada de la urbanització de Sant Medir, al cor del Parc Natural de Collserola. Es tracta de programar aquesta desaparició del teixit residencial amb una intervenció que busca una re-naturalització el més espontània possible a través d'una infraestructura que faciliti els processos biològics i restauri el sòl erosionat per la colonització humana. El nou paisatge es basarà en el concepte 'abocador-infraestructura', ja que vindrà derivat d'una demolició controlada, que farà servir els element deconstruïts amb un impacte neutre a la natura. Aquests serviran de generadors de les noves topografies i infraestructures que permetran la gestió de l'aigua d'escorrentia per accelerar processos d'activació d'ecosistemes.

[en] The project '(Un) Building the landscape' focuses on the programmed extinction of the Sant Medir urbanisation, at the core of Collserola's Natural Park. The aim is to program the fading of the residential path with an intervention that seeks a re-naturalization as much spontaneous as possible through an infrastructure which facilitates biological processes and restores the soil eroded by human colonisation. The new landscape is based on the concept of 'infrastructure-landfill' since it will be derived from a controlled demolition, which will use unbuilt elements with a neutral impact on nature. These will serve as generators of new topographies and infrastructures that will manage the runoff water to accelerate processes ecosystem activation.
[ca] Amb la barrera d'entrada als petits satèl·lits convencionals en augment continu per a les universitats i investigadors, aquesta tesi tracta de facilitar l'accés a una opció més assequible, en forma d'un picosatèl·lit d'1P. En aquest treball es presenten els procediments de disseny, implementació i proves realitzades, conjuntament amb els modes generals de funcionament d'aquests satèl·lits, anomenats PocketQubes. Es definiran tres configuracions diferents, segons la carrega útil a bord: una càmera VGA i dos sensors de RFI, un en banda L i l'altre en banda K. L'aviònica, constituïda per una EPS, una OBC, un sistema COMMS i el mòdul ADCS, romandrà pràcticament sense alteracions entre els tres models. Aquest projecte és una iniciativa del GRSS de l'IEE, i s'ha executat, des del disseny fins a la implementació i verificació, a les instal·lacions del NanoSat Lab de la UPC, i està pendent de ser entregat com a kit complet, incloent-hi els models de vol i el conjunt de manuals i tutorials de muntatge, proves i la operació, a finals de 2022. A més, es preveu una oportunitat de vol per a dos d'aquests PocketQubes a bord de la futura missió 3Cat-8 del NanoSat Lab.

[en] With the entry barrier for conventional small satellites continuously increasing for uni- versities and researches, this thesis means to promote a more accessible option in the form of a single unit picosatellite (1P). In this report, the design, implementation and testing procedures, alongside with the general mode of operation of these otherwise called PocketQubes will be presented. Three different configurations will be defined by means of three payloads: a VGA camera and two RFI Monitoring Receivers, at L-band and K-band. The avionics, constituting of an EPS, OBC, COMMS and an ADCS will remain mostly unchanged between the three variants. An IEEE GRSS initiative, the project has taken place, from designing to implementation and testing, within UPC?s NanoSat Lab, and is scheduled to be delivered in the shape of a kit, containing the Flight Models fully equipped with a set of manuals and tutorials for assembly, testing and operation, at the end of 2022. Additionally, a flight opportunity is envisioned for two of these PocketQubes aboard the NanoSat Lab?s future 3Cat-8 mission.
[ca] Aquest TFG tracta sobre l'impacte de les autopistes AP-7 i C-32 un cop acabada la vida útil de la seva concessió. Aquest impacte l'estudiarem desde l'anàlisi i càlculs de certs paràmetres, que ens permetin entendre si va complir l'objectiu de la seva construcció, si economicament han sigut rentables, i si el model concessionari ha sigut adient.

[en] This TFG is about the impact of the highways AP-7 and C-32 once the lifespan of his contract has expired. The impact will be studied from the analysis and calculation of specific parameters, that allow us to fulfill the objective of his construction, if there has been economic profitability and if the model of concession was the most proper one.
[ca] El present projecte se centra en la revitalització de l'antic pavelló de Camprodon optimitzant recursos i generant els mínims residus possibles. L'objectiu és crear espais més funcionals i acollidors, mantenint l'essència del lloc, conservant-ne l'ús actual i alhora donant-li un nou propòsit que fa homenatge a la seva història: l'escola de música i dansa. Aquesta remodelació és especialment significativa si es té en compte que la disciplina musical ha tingut un paper fonamental en la identitat i la cultura d'aquesta localitat. Per tant, la present iniciativa no només contribuirà a la sostenibilitat, sinó que també enfortirà els llaços culturals i comunitaris de Camprodon oferint un espai dedicat a l'educació musical i artística a la regió.

[en] This project focuses on revitalizing the former Camprodon pavilion by optimising resources and generating the minimum possible waste. The aim is to create more functional and welcoming spaces, maintaining the essence of the site, preserving its current use and at the same time giving it a new purpose that pays homage to its history: the school of music and dance. This remodelling is especially significant given that musical discipline has played a fundamental role in the identity and culture of this locality. This initiative will therefore not only contribute to sustainability, but will also strengthen Camprodon's cultural and community ties by providing a space dedicated to musical and artistic education in the region